ברכת שים שלום

ברכת שים שלום היא הברכה האחרונה הנאמרת בתפילת העמידה. הברכה נאמרת לאחר ברכת הודאה. בחזרת הש"ץ בתפילות שחרית, מוסף, נעילה ומנחה בתעניות הברכה נאמרת על ידי החזן לאחר ברכת כהנים. הברכה מסיימת את חזרת הש"ץ בכל התפילות. הברכה עוסקת בבקשה מהקב"ה להשכנת שלום על כל עם ישראל.

 חלקי הברכה כיום 
ניתן לחלק את הברכה לשלושה או ארבעה חלקים:
 בקשה להשכנת שלום – "שים שלום טובה וברכה, (חיים) חן וחסד ורחמים עלינו ועל כל ישראל עמך."
 בקשה לברכה מאור פניו של הקב"ה – "ברכנו אבינו כלנו כאחד באור פניך, כי באור פניך נתת לנו ה' אלוהינו תורת חיים ואהבת חסד, וצדקה וברכה ורחמים וחיים ושלום." בקשה זו חסרה בנוסח קטלוניה.
 בקשה לברכה תמידית עבור כלל ישראל – "וטוב (יהיה) בעיניך (לברכנו ו)לברך את (כל) עמך ישראל בכל עת ובכל שעה בשלומך." חלק זה חסר בנוסח קטלוניה.
 חתימת הברכה – "ברוך אתה ה', המברך את עמו ישראל בשלום."

נוסח הברכה

 נוסחים קדומים 
נוסח ארץ ישראל הקדום:

שִׂים שָׁלוֹם עַל יִשְׂרָאֵל עַמְּךָ וְעַל עִירְךָ וְעַל נַחֲלָתְךָ וּבָרְכֵנוּ כֻּלָּנוּ כְּאֶחָד בָּרוּךְ אַתָּה ה' עוֹשֶׂה הַשָּׁלוֹם.

נוסח קטלוניה:

שִׂים שָׁלוֹם טוֹבָה וּבְרָכָה, חֵן וְחֶסֶד וְרַחֲמִים (עָלֵינוּ וְעַל־כָּל־יִשְׂרָאֵל עַמֶּךָ). וּבָרְכֵנוּ אָבִינוּ כֻּלָּנוּ יַחַד בְּרֹב עֹז וְשָׁלוֹם. בָּרוּךְ אַתָּה ה', הַמְבָרֵךְ אֶת עַמּוֹ יִשְׂרָאֵל בַּשָּׁלוֹם.

 נוסחי עדות שונות בימינו 
+על פי נוסח הספרדיםעל פי נוסח תימןעל פי נוסח ספרדעל פי נוסח אשכנזעל פי נוסח איטליהעל פי נוסח רומניאשִׂים שָׁלוֹם טוֹבָה וּבְרָכָה, חַיִּים חֵן וָחֶסֶד (צְדָקָה) וְרַחֲמִים,שִׂים שָׁלוֹם טוֹבָה וּבְרָכָה, חֵן וְחֶסֶד וְרַחֲמִיםשִׂים שָׁלוֹם טוֹבָה וּבְרָכָה, חַיִּים חֵן וָחֶסֶד וְרַחֲמִיםשִׂים שָׁלוֹם טוֹבָה וּבְרָכָה, חֵן וָחֶסֶד וְרַחֲמִיםשִׂים שָׁלוֹם טוֹבָה וּבְרָכָה, (חַיִּים) חֵן וָחֶסֶד וְרַחֲמִים,שִׂים שָׁלוֹם טוֹבָה וּבְרָכָה, חַיִּים חֵן וָחֶסֶד וְרֵיוַח וְרַחֲמִיםעָלֵינוּ וְעַל־כָּל־יִשְׂרָאֵל עַמֶּךָ.עָלֵינוּ וְעַל־יִשְׂרָאֵל עַמֶּךָ,עָלֵינוּ וְעַל־כָּל־יִשְׂרָאֵל עַמֶּךָ.עָלֵינוּ וְעַל־כָּל־יִשְׂרָאֵל עַמֶּךָ.עָלֵינוּ וְעַל־כָּל־יִשְׂרָאֵל עַמֶּךָ.עָלֵינוּ וְעַל־כָּל־יִשְׂרָאֵל עַמֶּךָ.וּבָרְכֵנוּ אָבִינוּ, כֻּלָּנוּ כְאֶחָד (נוסח אחר: יַחַד) בְּאוֹר פָּנֶיךָ,וּבָרְכֵנוּ כֻּלָּנוּ כְּאֶחָד מִמְּאוֹר פָּנֶיךָ.בָּרְכֵנוּ אָבִינוּ כֻּלָּנוּ כְּאֶחָד (יַחַד) בְּאוֹר פָּנֶיךָ,בָּרְכֵנוּ אָבִינוּ כֻּלָּנוּ כְּאֶחָד בְּאוֹר פָּנֶיךָ,בָּרְכֵנוּ אָבִינוּ כֻּלָּנוּ כְּאֶחָד בְּאוֹר פָּנֶיךָ,בָּרְכֵנוּ אָבִינוּ כּוּלָּנוּ יַחַד בְּאוֹר פָּנֶיךָ,כִּי בְאוֹר פָּנֶיךָ נָתַתָּ לָּנוּ ה' אֱלֹהֵינוּ תּוֹרָה וְחַיִּיםכִּי מִמְּאוֹר פָּנֶיךָ נָתַתָּ לָּנוּ ה' אֱלֹהֵינוּ תּוֹרָה וְחַיִּים,כִּי בְאוֹר פָּנֶיךָ נָתַתָּ לָּנוּ ה' אֱלֹהֵינוּ תּוֹרַת חַיִּיםכִּי בְאוֹר פָּנֶיךָ נָתַתָּ לָּנוּ ה' אֱלֹהֵינוּ תּוֹרַת חַיִּיםכִּי בְאוֹר פָּנֶיךָ נָתַתָּ לָּנוּ ה' אֱלֹהֵינוּ תּוֹרַת חַיִּיםכִּי בְאוֹר פָּנֶיךָ נָתַתָּ לָּנוּ תּוֹרַת חַיִּיםאַהֲבָה וָחֶסֶד, צְדָקָה וְרַחֲמִים, בְּרָכָה וְשָׁלוֹם.אַהֲבָה וְחֶסֶד, צְדָקָה וְשָׁלוֹם.וְאַהֲבַת חֶסֶד, וּצְדָקָה וּבְרָכָה וְרַחֲמִים וְחַיִּים וְשָׁלוֹם.וְאַהֲבַת חֶסֶד, וּצְדָקָה וּבְרָכָה וְרַחֲמִים וְחַיִּים וְשָׁלוֹם.אַהֲבָה וָחֶסֶד, צְדָקָה בְּרָכָה יְשׁוּעָה וְרַחֲמִים וְחַיִּים וְשָׁלוֹם.חֵן וָחֶסֶד צְדָקָה בְּרָכָה יְשׁוּעָה רַחֲמִים רַבִּים וְשָׁלוֹם.וְטוֹב בְּעֵינֶיךָ לְבָרְכֵנוּ, וּלְבָרֵךְ אֶת־כָּל־עַמְּךָ יִשְׂרָאֵל,וְטוֹב בְּעֵינֶיךָ לְבָרֵךְ אֶת־עַמְּךָ יִשְׂרָאֵלוְטוֹב יִהְיֶה בְּעֵינֶיֶךָ לְבָרְכֵנוּ וּלְבָרֵךְ אֶת־כָּל־עַמְּךָ יִשְׂרָאֵלוְטוֹב בְּעֵינֶיךָ לְבָרֵךְ אֶת עַמְּךָ יִשְׂרָאֵלוְטוֹב יִהְיֶה בְּעֵינֶיֶךָ (לְבָרְכֵנוּ וּ)לְבָרֵךְ אֶת־כָּל־עַמְּךָ יִשְׂרָאֵלוְטוֹב יִהְיֶה בְּעֵינֶיֶךָ לְבָרֵךְ אֶת־כָּל־עַמְּךָ יִשְׂרָאֵלבְּרֹב עֹז וְשָׁלוֹם.בְּכָל־עֵת בְּשָׁלוֹם.בְּכָל־עֵת וּבְכָל־שָׁעָה בִּשְׁלוֹמֶךָ (בְּרֹב עֹז וְשָׁלוֹם).בְּכָל־עֵת וּבְכָל־שָׁעָה בִּשְׁלוֹמֶךָ.תָּמִיד בְּכָל־עֵת וּבְכָל־שָׁעָה בִּשְׁלוֹמָךְ.תָּמִיד בִּשְׁלוֹמָךְ.בָּרוּךְ אַתָּה ה', הַמְבָרֵךְ אֶת עַמּוֹ יִשְׂרָאֵל בַּשָּׁלוֹם. אָמֵן.בָּרוּךְ אַתָּה ה', הַמְּבָרֵךְ אֶת עַמּוֹ יִשְׂרָאֵל בַּשָּׁלוֹם. אָמֵן.בָּרוּךְ אַתָּה ה', הַמְבָרֵךְ אֶת עַמּוֹ יִשְׂרָאֵל בַּשָּׁלוֹם.בָּרוּךְ אַתָּה ה', הַמְבָרֵךְ אֶת עַמּוֹ יִשְׂרָאֵל בַּשָּׁלוֹם.בָּרוּךְ אַתָּה ה', הַמְבָרֵךְ אֶת עַמּוֹ יִשְׂרָאֵל בַּשָּׁלוֹם.בָּרוּךְ אַתָּה ה', הַמְבָרֵךְ אֶת עַמּוֹ יִשְׂרָאֵל בַּשָּׁלוֹם.

 ברכת שלום רב 
יש אומרים בחלק מהתפילות או בכולן את נוסח "שלום רב" במקום "שים שלום":

לפי נוסח פרובאנס אמרו את הנוסח הזה בכל התפילות, ואין אומרים כלל "שים שלום".

לפי נוסח ספרד אומרים "שים שלום" בשחרית ובמנחה, ו"שלום רב" בערבית. אך יש מנהגים בנוסח ספרד להגיד "שים שלום" בכל התפילות וכך כתוב בסידור האדמו"ר הזקן.

לפי נוסח אשכנז נוהגים לומר "שים שלום" בכל התפילות בהן יש ברכת כהנים (בשחרית, מוסף, נעילה ומנחה של תעניות ציבור) ובשאר התפילות (מנחה בשאר הימים וערבית) – "שלום רב", מכיוון שהמשנה קראה לברכת "שים שלום" ברכת כהנים. יש נוהגים לומר "שים שלום" גם בתפילות בהן יש הוצאת ספר תורה, מכיוון שנזכרות בה המילים: "כי באור פניך נתת לנו ה' אלוהינו תורת חיים". ההבדל היחיד למעשה בין שני מנהגים אלו הוא בתפילת מנחה של שבת בה מוציאים ספר תורה, אך אין בה ברכת כהנים – לפי המנהג הראשון אומרים בה "שלום רב", ולפי המנהג השני אומרים בה "שים שלום".

 השינויים בברכה בתנועות הלא-אורתודוקסיות 
כחלק ממגמה של הדגשת האוניברסליזם וצמצום הפרקטיקולריזם, החל מאמצע המאה ה-19 בחלק מהסידורים הרפורמיים והקונסרבטיביים משמיטים מהברכה את הביטויים המייחדים אותה לעם ישראל דווקא (כמו "וברך את כל עמך ישראל") או לחלופין יש שמוסיפים לה את המילים "ואת כל העמים", ומשנים את החתימה מ"המברך את עמו ישראל בשלום" ל"עושה השלום" (שהיא החתימה שהייתה בנוסח ארץ ישראל הקדום).

 שינויים בנוסח 
הנוסח בעשרת ימי תשובה
בעשרת ימי תשובה מוסיפים עוד בקשה הקשורה לימים אלה. מוסיפים תוספת זו לפני חתימת הברכה (ברוך אתה...).

בנוסח הספרדים:

בְּסֵפֶר חַיִּים, בְּרָכָה וְשָׁלוֹם, וּפַרְנָסָה טוֹבָה וִישׁוּעָה וְנֶחָמָה, וּגְזֵרוֹת טוֹבוֹת, נִזָּכֵר וְנִכָּתֵב לְפָנֶיךָ, אֲנַחְנוּ וְכָל־עַמְּךָ בֵּית יִשְׂרָאֵל, לְחַיִּים טוֹבִים וּלְשָׁלוֹם.

בנוסח ספרד:
בְּסֵפֶר חַיִּים, בְּרָכָה וְשָׁלוֹם, וּפַרְנָסָה טוֹבָה, וּגְזֵרוֹת טוֹבוֹת יְשׁוּעוֹת וְנֶחָמוֹת נִזָּכֵר וְנִכָּתֵב לְפָנֶיךָ, אֲנַחְנוּ וְכָל־עַמְּךָ בֵּית יִשְׂרָאֵל, לְחַיִּים טוֹבִים וּלְשָׁלוֹם.

בנוסח אשכנז:
בְּסֵפֶר חַיִּים, בְּרָכָה וְשָׁלוֹם, וּפַרְנָסָה טוֹבָה, נִזָּכֵר וְנִכָּתֵב לְפָנֶיךָ, אֲנַחְנוּ וְכָל-עַמְּךָ בֵּית יִשְׂרָאֵל, לְחַיִּים טוֹבִים וּלְשָׁלוֹם.

לפי נוסח אשכנז המקורי גם חתימת הברכה משתנה בעשי"ת, ובמקום לומר "ברוך אתה ה' המברך את עמו ישראל בשלום" אומרים "ברוך אתה ה' עושה השלום". חתימה זו הייתה החתימה הקבועה בכל השנה בנוסח ארץ ישראל. כיום, בארץ ישראל, ובחלק מהקהילות בחו"ל, נוהגים מתפללי נוסח אשכנז לחתום בחתימה הרגילה של כל השנה.

בנוסח איטליה:
בְּסֵפֶר חַיִּים, בְּרָכָה וְשָׁלוֹם, פַּרְנָסָה טוֹבָה וִישׁוּעָה וְנֶחָמָה חֵן וָחֶסֶד, נִזָּכֵר וְנִכָּתֵב לְפָנֶיךָ, אָנוּ וְכָל־עַמְּךָ בֵּית יִשְׂרָאֵל, לְחַיִּים (טוֹבִים) וּלְשָׁלוֹם.

בנוסח רומניא:
וּבְסֵפֶר חַיִּים, טוֹבָה וִישׁוּעָה נֶחָמָה וּפַרְנָסָה וְכַלְכָּלָה חֵן וָחֶסֶד וְרַחֲמִים נִזָּכֵר וְנִפָּקֵד וְנִכָּתֵב אָנוּ וְכָל־עַמְּךָ יִשְׂרָאֵל לְחַיִּים טוֹבִים וּלְשָׁלוֹם.

בנוסח פרובאנס:
בְּסֵפֶר חַיִּים, בְּרָכָה וְשָׁלוֹם, וּפַרְנָסָה טוֹבָה, נִזָּכֵר וְנִכָּתֵב לְפָנֶיךָ, אָנוּ וְכָל־עַמְּךָ בֵּית יִשְׂרָאֵל, לְחַיִּים וּלְשָׁלוֹם.

בנוסח קטלוניה:
בְּסֵפֶר חַיִּים טוֹבִים, בְּרָכָה וְשָׁלוֹם, וּפַרְנָסָה טוֹבָה, נִזָּכֵר וְנִכָּתֵב לְפָנֶיךָ, אָנוּ וְכָל־עַמְּךָ יִשְׂרָאֵל, לְחַיִּים וּלְשָׁלוֹם.

אם שכח לומר תוספת זו אינו חוזר, אלא ממשיך בתפילתו כרגיל.

שימוש בשם הברכה
סידורים שנקראו על שמה
בשל חשיבות הברכה בנוסח התפילה, החותמת את תפילת שמונה עשרה, והאמירה הטמונה בה, סידורים רבים בחרו בה ככותר לשם הסידור. ביניהם סידור שים שלום בשילוב כוונות קצרות, סידור שים שלום תפילות לשלום העולם ע"פ תורתו של רבי נחמן מברסלב, סידור התנועה הקונסרבטיבית, ועוד.

בתרבות
 שים שלום - מנדי וייס ומקהלת מלכות, לחן של חסידות ויז'ניץ.

 קישורים חיצוניים 
 יצירה מוזיקלית לחזן ולמקהלה מאת גילעד הוכמן, על מילות ברכת שים שלום.

הערות שוליים

שים שלום